મુંબઈમાં જ્યારે પણ વરસાદ પડે અને બહાર જવાનું થાય ત્યારે ટ્રાફિકનું ટેન્શન થઈ જાય છે. આમ તો મને આ સીઝન પસંદ છે. એમાં અલગ જ પ્રકારની એનર્જી હોય છે. બાળપણની મોનસૂન સાથે જોડાયેલી અનેક યાદો છે. સ્કૂલથી પાછા ઘરે જતી વખતે મોનસૂનની સીઝનમાં અમને ખૂબ મજા આવતી હતી. કેમ કે, હું અને મારો ભાઈ રસ્તામાં વરસાદના પાણીમાં ખૂબ રમતા હતા. એ સમયે રસ્તા પર રહેલું પાણી ગંદુ છે કે નહિ એનો અમે બિલકુલ વિચાર નહોતા કરતા. અમે પલળીને જ ઘરે જતા હતા. અમને વઢ પણ પડતી હતી. આજે હું અને મારો ભાઈ એ દિવસોને યાદ કરીને ખૂબ હસીએ છીએ. મોનસૂનમાં મારું ફેવરિટ સોંગ ‘એક લડકી ભીગી-ભાગી સી' છે. આ સોંગમાં મધુબાલા કમાલની સુંદર લાગે છે.